CELEX: 62016TA0573
Language: et
Date: 2019-07-03 00:00:00
Title: kohtuasi T-573/16: Üldkohtu 3. juuli 2019. aasta otsus — PT versus EIP (Avalik teenistus — EIP töötajad — Teenistusüksuste töö korraldus — Teenistusest vabastamine — Juurdepääs elektronpostile ja arvutiühendusele — Kohtueelne menetlus — Vastuvõetavus — Õiguskindlus — Õigus olla ära kuulatud — Süütuse presumptsioon — Euroopa Pettustevastase Ameti (OLAF) lõpparuanne — Põhjendamiskohustus — Vastutus — Varaline kahju — Mittevaraline kahju)

2.9.2019   
            
            
               ET
            
            
               Euroopa Liidu Teataja
            
            
               C 295/17
            
         
      Üldkohtu 3. juuli 2019. aasta otsus — PT versus EIP
      (kohtuasi T-573/16) (1)
      
      (Avalik teenistus - EIP töötajad - Teenistusüksuste töö korraldus - Teenistusest vabastamine - Juurdepääs elektronpostile ja arvutiühendusele - Kohtueelne menetlus - Vastuvõetavus - Õiguskindlus - Õigus olla ära kuulatud - Süütuse presumptsioon - Euroopa Pettustevastase Ameti (OLAF) lõpparuanne - Põhjendamiskohustus - Vastutus - Varaline kahju - Mittevaraline kahju)
      (2019/C 295/21)
      Kohtumenetluse keel: rootsi
      
         Pooled
      
      
         Hageja: PT (esindaja: advokaat E. Nordh)
      
         Kostja: Euroopa Investeerimispank (esindajad: G. Nuvoli, E. Raimond, T. Gilliams ja G. Faedo, hiljem G. Faedo ja M. Loizou, keda abistasid advokaadid M. Johansson ja B. Wägenbaur ning barrister J. Currall)
      
         Ese
      
      ELTL artikli 270 ja Euroopa Liidu Kohtu põhikirja artikli 50 a alusel esitatud nõue tühistada esiteks EIP 13. aprilli, 12. mai, 16. juuni ja 20. oktoobri 2015. aasta, 6. juuni 2016. aasta ja 7. veebruari 2017. aasta otsused, millega hageja vabastati teenistusest; EIP 18. juuni 2015. aasta otsus võtta hagejalt juurdepääs tema elektronpostile ja EIP arvutiühendusele ning EIP otsused jätta talle töötasu teatised edastamata ja kustutada tema nimi EIP veebilehel avaldatud organisatsioonilise struktuuri skeemist, ja teiseks nõue hüvitada hagejale väidetavalt tekkinud kahju.
      
         Resolutsioon
      
      
                  1.
               
               
                  
                     Tühistada Euroopa Investeerimispanga (EIP) 13. aprilli, 12. mai, 16. juuni ja 20. oktoobri 2015. aasta, 6. juuni 2016. aasta ja 7. veebruari 2017. aasta otsused, millega PT vabastati teenistusest, ning EIP 18. juuni 2015. aasta otsus võtta PT-lt juurdepääs tema elektronpostile ja EIP arvutiühendusele.
                  
               
            
                  2.
               
               
                  
                     Mõista EIP-lt PT kasuks mittevaralise kahju hüvitamiseks välja 25 000 eurot koos viivisega alates käesoleva kohtuotsuse kuulutamisest Euroopa Keskpanga (EKP) poolt põhiliste refinantseerimistehingute jaoks kehtestatud määras, millele on lisatud 3,5 protsendipunkti.
                  
               
            
                  3.
               
               
                  
                     Jätta hagi ülejäänud osas rahuldamata.
                  
               
            
                  4.
               
               
                  
                     Mõista kohtukulud välja EIP-lt.
                  
               
            
         (1)  ELT C 383, 17.10.2016 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-150/15 ja anti üle Euroopa Liidu Üldkohtule 1.9.2016).